आगामी 24 जून को डिंपल के छोटी बहन की शादी है। शादी में भाग लेने के लिए डिंपल पूरी तैयारी से मायके जा रही थी। देवर-भौजाई जैसे ही मायके से महज एक किलोमीटर की दूरी पर पहुंचे कि सामने से दो बाइक पर सवार चार बदमाश आए और तमंचे की बल पर कृपाशंकर की बाइक रोकवा ली। गाड़ी रुकते ही डिंपल भागने लगी। जिसमें से एक बदमाश ने दौड़ाकर उसके पकड़ लिया और पर्स में रखे लगभग तीन हजार रुपए समेत एक अंगूठी, एक सिकड़ी और मोबाइल तथा उसके देवर कृपाशंकर की मोबाइल लूट लिए। घटना को अंजाम देनेे के बाद बदमाश फरार हो गए। जबकि देवर-भौजाई भागकर मेहनाजपुर थाने पहुंचे। सूचना के बाद पुलिस ने कई जगह हाथपांव मारी। लेकिन कोई सफलता नहीं मिली। मेहनाजपुर थानाध्यक्ष दीपनरायन ने बताया कि पीड़िता की तहरीर पर मुकदमा दर्ज कर लिया गया है। आरोपियों की तलाश जारी है।